ԷյՋեյ Միթչել

Աարոն Ֆրեդերիք «ԷյՋեյ» Միթչել կրտսեր (, ), ամերիկացի երգիչ, երգերի հեղինակ և երաժիշտ, որը ներկայումս ստորագրված է Epic Records լեյբլին։ 2017 թվականին նա Ինստագրամում և ՅուԹյուբում լսարան է ձեռք բերել՝ տարբեր երգերի քավերներով տեսահոլովակներ հրապարակելով։ Իր առաջին՝ «Used To Be» անկախ սինգլը գրվել է Միթչելի կողմից, երբ նա 13 տարեկան էր։ Այն ավելի քան 60 միլիոն սթրիմներ ունի։

Միթչելը երեք երգ ունի, որոնք ընդգրկվել են ամերիկյան ռադիո չարթերի թոփ-40-ում՝ 2018 թվականի հուլիսին թողարկված «Girls»-ը, որը զբաղեցրել է 39-րդ հորիզոնականը, 2019 թվականի մարտին թողարկված «All My Friends»-ը, որը զբաղեցրել է 24-րդ հորիզոնականը և 2019 թվականի հոկտեմբերին թողարկված «Slow Dance»-ը (Էյվա Մաքսի մասնակցությամբ), որը նույնպես ընդգրկվել է չարթերի թոփ-40-ում։

Վաղ տարիներ 
ԷյՋեյ Միթչելը ծնվել է 2001 թվականի մայիսի 17-ին Իլինոյս նահանգի Բելվիլ քաղաքում։ Նրա մայրը՝ Էլիսոն Միթչելը, փոքր բիզնեսի տեր է, իսկ հայրը՝ Աարոն Ֆրեդրիք Միթչելը, ճանապարհորդող բուժեղբայր։ ԷյՋեյը զույգի միակ որդին է և ամենակրտսեր երեխան։

Նա սկսկել է դաշնամուրի դասեր հաճախել 4 տարեկանում՝ ներնչվելով իր հոր կողմից, որը սովորում էր դաշնամուր նվագել և երգեր գրել։ Միթչելը հաճախում էր Բելվելի արևմտյան ավագ դպրոցը, որտեղ խաղում էր ֆուտբոլային ակումբի կազմում և երգում էր դպրոցի երգչախմբում։

Կարիերա

2015–2016․ Կարիերայի սկիզբ 
13 տարեկանում Միտթչելը սկսել է քավերներ հրապարակել ՅուԹյուբում և Ինստագրամում, ինչը նրան օգնել է զգալի թվով երկրպագուներ ստանալ։ Սոցիալական ցանցերում Միթչելի երկրպագուների բազան օգնել է նրան գրավել Լոս Անջելեսից արտիստների մենեջերի ուշադրությունը, որի հետ Միթչելն աշխատել է 2015 թվականից։

Սոցցանցերում Միթչելի տեսահոլովակները նրան հնարավորություն են տվել 2015 թվականին տեղափոխվել Լոս Անջելես՝ համացանցային մարքեթինգի Team 10 գործակալության հետ համագործակցելու նպատակով։ Համատեղ աշխատանքի կարճ շրջանից հետո Միթչելը լքել է խումբը, որպեսզի իր էներգիան ամբողջությամբ կենտրոնացնի երաժշտության վրա։

2017–2018․ «Hopeful» 
2017 թվականին Միթչելը թողարկել է իր առաջին՝ «Used to Be» անկախ սինգլը՝ երգը, որը նա գրել է 13 տարեկանում։ Երգի պրոդյուսերն է դարձել հիփ հոփ պրոդյուսեր և ինժեներ Մայք Դինը։ Այն ավելի քան 60 միլիոն սթրիմներ է հավաքել։

Սոցիալական մեդիայի խմբից հեռանալուց հետո Միթչելն արժանացել է բազմաթիվ ձայնագրման լեյբլների կողմից հետաքրքրությանը, սակայն, ի վերջո, որոշել է պայմանագիր կնքել Epic Records-ի հետ։ Լեյբլի հետ իր առաջին խոշոր գործարքը նա ստորագրել է 2018 թվականի փետրվարին։

Epic-ի հետ Միթչելի առաջին ստուդիական մինի ալբոմը՝ «Hopeful»-ը, թողարկել է 2018 թվականի հուլիսին։ Դրա գլխավոր սինգլը, որը գրվել է Ռոմանսի հետ համագործակցությամբ, զբաղեցրել է ամերիկյան Mediabase ռադիո չարթի 39-րդ հորիզոնականը։ 2018 թվականի նոյեմբերին Billboard-ը և Vevo-ն ընդգրկել են ԷյՋեյին «19 արտիստներ՝ 2019 թվականին դիտելու համար» ցանկում։ Նա հանդես է եկել իր առաջին ամերիկյան շրջագայությամբ 2019 թվականի գարնանը։

Epic Records-ի գլխավոր տնօրեն Սիլվիա Ռոնը, քննարկելով ձայնագրման լեյբլում տաղանդների աճող ցանկը, հղվել է Միթչելի երաժշտության վրա, որպես ապագայում սպասվող հետաքրքիր նյութ։

2018 թվականին Միթչելը համագործակցել է ռիթմ ընդ բլյուզ երգիչ և երգերի հեղինակ Marteen-ի հետ «No Plans» երգի համար։ Marteen-ն ավելի ուշ աջակցել է Միթչելին վերջինիս Hopeful Tour շրջագայության ժամանակ։

2019–այժմ․ «Slow Dance» և «Skyview»
2019 թվականի մայիսին Միթչելն «After Hours» երգում համագործակցել է Teamwork երգերի հեղինակության դուոյի և շոտլանդացի երգչուհի և երգերի հեղինակ Նինա Նեսբիթի հետ։

Billboard-ի հետ հարցազրույցում Միթչելը հայտարարել է իր սպասվելիք դեբյուտային ստուդիական ալբոմի մասին, որը գրեթե ավարտվել է և շուտով թողարկվելու է Epic Records լեյբլում։ «All My Friends» միջին տեմպով սինգլը, որը դեբյուտել է 2019 թվականի ապրիլին ռադիո չարթերում, հաստատվել է որպես «Skyview» անվանմամբ ալբոմի առաջին սինգլ։

2019 թվականի օգոստոսի 23-ին Միթչելը թողարկել է իր երկրորդ՝ «Slow Dance» մինի ալբոմը, որը ներառել է «Talk So Much» և «Move On» սինգլները և նույնանուն թրեքն ամերիկացի երգչուհի Էյվա Մաքսի մասնակցությամբ։

Երաժշտական ոճ 
Միթչելը երաժշտության լայն շրջանակ է մեջբերում, որն ազդեցություն է ունեցել երգեր գրելու իր ոճի վրա՝ պարբերաբար նշելով իր հիացմունքն այնպիսի արտիստների հանդեպ, ինչպիսիք են Բրունո Մարսը և Լիլ Ուեյնը։

Սկավառակագրություն

Ալբոմներ

Ստուդիական ալբոմներ

Մինի ալբոմներ

Սինգլներ

Մասնակցություն այլ ձայնագրությունների

Շրջագայություններ 
 Hopeful Tour (2019)

Ծանոթագրություններ 

Ամերիկացի փոփ երգիչներ
Ամերիկացի երգիչ-երգահաններ
21-րդ դարի ամերիկացի երգիչներ
21-րդ դարի երգիչներ և երգչուհիներ
Ամերիկացի երաժիշտներ